ועדת החינוך, התרבות והספורט, כנסת 17, פרוטוקול מספר 351, 2008-01-21 12:30

מיכאל מלכיאור: אני מתכבד לפתוח את הישיבה השלישית היום, על הצעת חוק זכויות הסטודנט בשירות מילואים.

מיכאל מלכיאור: יש סדרה של חברי כנסת שהציעו את החוק הזה.

מיכאל מלכיאור: אני מבין מתוך דיונים מקדמיים שיש אפילו הסכמה עם הממשלה להעביר את החוק, כמובן שנטפל בחוק כמו שאנחנו מטפלים בכל חוק ונקריא את החוק, אבל שיש הסכמה פחות או יותר עם הממשלה להעביר את החוק בקריאה ראשונה, והדיונים שעוד יש, מה שנקרא השיפוץ האחרון, נעשה בדיונים לקראת שנייה ושלישית.

מיכאל מלכיאור: אז נעשה את זה כישיבה קצרה וגם נעשה הצבעה היום, אני כבר אומר את זה, וזה אומר לפני אחת וחצי, שנסיים את הישיבה באחת וחצי, אנחנו נעשה ישיבה, אני אומר את זה בשביל חברי הכנסת אמנם הבודדים שנמצאים פה, אבל החשובים, כמובן, שפה.

אלכס מילר: חברים, בוקר טוב לכולם.

אלכס מילר: אני רוצה לספר קצת על ההיסטוריה בקצרה.

אלכס מילר: בתקופה שהייתי יושב ראש אגודה הייתי באותה ישיבה שעשה משרד החינוך ומשרד הבטחון, אז כשחתמו על האמנה, האמנה שמדובר עליה, המגדירה את הזכויות של הסטודנטים במוסדות אשר יוצאים לשירות מילואים, וכמובן שאז מבחינתנו זה היה הישג גדול כי כל הדברים בעצם הוגדרו, אבל זה הוגדר כאמנה, והיום אנחנו יודעים שכל המוסדות שלא חתומים על האמנה הזאת לא ממש מיישמים את מה שכתוב שם.

אלכס מילר: בהתייעצות עם הגופים הסטודנטיאליים הגענו להחלטה לבוא ולחוקק את העניין הזה שבעצם זה יהיה כחובה לכל המוסדות ליישם את הדברים שכתובים בתוך החוק.

אלכס מילר: החוק עצמו הוא בעצם עותק של האמנה, ואני יודע שהוא מרחיב בהתערבותו לתוך העניין של החופש האקדמי של המוסדות.

אלכס מילר: אבל כמובן אנחנו לא רוצים גם להגיע למצב שיהיה יותר מידי חופש, כי גם החופש לפעמים מנצלים אותו לרעה.

אלכס מילר: יש גם הצעת חוק ממשלתית, שכבר עברה בעצם קריאה ראשונה, שיש לה איזה שהוא לינק לתוך האמנה הזאת, שהרציונל הוא לקחת את שני החוקים האלה ולעשות מהם חוק אחד שהוא נותן פתרון לכל הסוגייה של המוסדות והטפול של המוסדות האלה בסטודנטים אשר משרתים במילואים.

אלכס מילר: בסיכום שלי עם המשרדים שאנחנו בעצם ניקח את החוק אשר קיבל תמיכת ממשלה, שזה חוק ממשלתי, ניקח את הנוסח של החוק הזה, נכניס אותו לנוסח של החוק שלי, ואת כל הסעיפים שכתובים בחוק שלי ייכנסו בעצם לדברי ההסבר בעניין שידונו ולא יעלו כנושא חדש לקריאה שנייה ושלישית.

אלכס מילר: כי גם החוק הממשלתי הוא בעצם כללי מידי, החוק שלי, כמו שאני הבנתי בעצם מהגופים אשר מייצגים את המוסדות הוא פרטני מידי, צריך למצוא אמצע, ובשביל למצוא את האמצע חייבים בעצם לקחת את כל הסעיפים, לדון עליהם, לראות מה מקובל, מה לא מקובל, ולהביא לסטודנטים את החוק אשר יתן להם תמונה חד משמעית בקשר למה הם זכאים ולמה הם לא.

אלכס מילר: וזה בעצם הסיכום, ובשלב הזה אני מקבל את הסיכום הזה ואני גם הייתי רוצה לשמוע את הצד הממשלתי שהם בעצם גם עומדים בדבר הזה.

אבשלום וילן: אדוני היושב ראש, שאלה להבהרה.

אבשלום וילן: טכנית אנחנו נניח בטקסט של הממשלתי נאשר היום את הצעת החוק בהכנה לקריאה ראשונה, כל המלל יבוא כדברי הסבר, יעבור למליאה, ויחזור פה בהכנה לשניה ושלישית, כי יש פה הרבה מאוד פירוטים שאני לא בטוח שבסוף הם צריכים להיכנס.

מירב ישראלי: יש לי פתרון יותר טוב.

מירב ישראלי: יש אפשרות בתקנון, יש כוכבית, מכיוון שאתה מסכים בעצם ללכת עם הנוסח הממשלתי ובעצם לדון, להכין את ההצעה הממשלתית בעצם, יש אפשרות בתקנון, בעצם יש לנו כוכבית שאומרת שהוועדה רשאית לשלב הצעת חוק פרטית בהצעת חוק מטעם ממשלה שהוועדה מכינה לקריאה ראשונה ושלישית.

מירב ישראלי: וזה מאפשר לך לדלג על הקריאה הראשונה בעצם.

מיכאל מלכיאור: אין בזה שום טעם, אנחנו עכשיו נדון, והממשלתית כבר עברה קריאה ראשונה, ואז בעצם אנחנו נמצאים עכשיו לקראת שנייה ושלישית, ואנחנו נדון עכשיו בחוק שלך ונשלב אותו.

מיכאל מלכיאור: ואז זה הופך להיות החוק.

אבשלום וילן: הוא מקבל את הקרדיט יחד עם ההצעה הממשלתית.

מיכאל מלכיאור: כן, זה משולב, זה ברור, זה גם אם היינו עושים את זה ככה.

מיכאל מלכיאור: אבל אתה לא מרוויח כלום בזה שעכשיו נביא את זה לראשונה.

מירב ישראלי: בעצם אנחנו מכינים את שני ההצעות ביחד.

מירב ישראלי: זאת המשמעות.

מיכאל מלכיאור: אנחנו עושים שילוב של שתי ההצעות לקריאה שנייה ושלישית.

מירב ישראלי: יש שתי אופציות.

מירב ישראלי: אחת זה באמת מה שהוצע כאן.

מירב ישראלי: אם היתה סתירה בנוסחים והוא לא היה מסכים ללכת, בעצם לדון גם בנוסח שלכם, אז לא היינו יכולים להגיע לפתרון הזה, כי אז היינו צריכים לדון בהצעה שלו, לאשר אותה לראשונה, ואז לדון בשתי ההצעות בעצם יחד.

מירב ישראלי: מכיוון שבלאו הכי יש פה הסכמה לנסות להגיע ביחד לנוסח אז בעצם הנוסח של ההצעה הפרטית משתלב.

מירב ישראלי: יש פשוט אפשרות לפי התקנון לעשות את זה.

מירב ישראלי: משתלב בתוך הנוסח לקריאה השנייה ושלישית של הממשלתית ואנחנו בעצם ממזגים את שתי ההצעות.

איל רק: אז אין אפשרות אפילו טכנית לקיים את הדיון עכשיו, כיוון שהשילוב אמור לבוא לאחר, כפי שחבר הכנסת מילר הציג, לאחר דיונים עם נציגי המוסדות.

מיכאל מלכיאור: למה, הם כולם פה.

מיכאל מלכיאור: מבחינתי זה בסדר, אם זה מקובל על כולם אז אנחנו פשוט חסכנו שלב אחד, אלכס, כנציג של המציעים, הוא יבוא בדברים עם צה"ל ועם המל"ג ועם משרד המשפטים, ותביאו לנו דבר מוסכם.

מיכאל מלכיאור: וזה עוד יותר טוב, זה יחסוך לנו עבודה פה בוועדה, וכמה שיותר מהר.

אלכס מילר: אז מבחינתי בעצם החוק הזה הוא הולך לקריאה ראשונה ושלישית.

מירב ישראלי: כשיש הצעה פרטית שהיא כמו הצעה ממשלתית אז אפשר לעשות זאת.

מיכאל מלכיאור: אז אני מודה לכולכם, מצטער קצת שטרחתם אולי לשווא להגיע אבל תמיד טוב לראות אתכם פה.

מיכאל מלכיאור: תודה רבה, הישיבה נעולה.